Odense Adresse-Contoirs Efterretninger, 1827-10-15
Græsk tyrkiske Anliggender. Den egyptiske Flaades glykkeligen Ankomst den 8 Septbr. til Navarino og Modon, hvor den har udskibet 5000 Mk. Jnfanterie og 500 Md. Kavallerie, stadfæstes nu ogsaa af Jagttageren. Uden at forhindre det, har den engelske Admiral Codrington siden samlet næsten alle sine Stridskræfter i Nærheden af Navarino, og betydet saavel den egyptiske som konstantinopolitanske Flaade at forholde sig ganske rolig og ingen Operationer, (bedre, som andre Beretninger sige, Udskibning) foretage sig, før nye Meddelelser indløb fra Konstantinopel, saa at den paa en vis Maade holdes blokeret af den engelske Marine, som hvert Øieblik ventede Forstærkning af 5 franske Krigskibe fra Milo. De ved Corfu og Zantetilbageblevne engelske Skibe havde ligeledes lettet Anker for at støde til Sir Codringtons Eskadre, og Lord Cochrane har beroliget Spezzioterne, som vare betænkte paa at flygte til Hydra. Den egyptiske Expedition, som den 5 August var afseilet fra Alexandrien og efter et Par Dages Ophold ved Marmarissa (overfor Rhodos) den 20 August afgaaet til Archipelagus, bestaaer ialt af 92 Seilere, hvoraf 41 Transportskibe, i to Afdelinger under Kapudan og Moharrem Beys Anførsel, og er forsynet med Levnetsmidler og Munition i tilstrækkelig Mængde, foruden en Million spanske Daler i Penge. J Odessa stolede Man ogsaa paa, at den ingen Skade meere kan tilføie Grækerne, da, efter de indledede Executiv=Forholdsregler, alle truede Punkter paa Morea vare stilte under de tre Magters Beskyttelse. At Vicekongen, uagtet den brittiske Konsuls Trudsler, lod Flaaden udløbe, forklares af den truende befaling, han havde faaet fra Konstantinopel, med hemmeligt Vink om, at Traktaten af 6 Juli kun var, et Blændværk. De Londonner Tidender kunne heller ikke tilbageholde deres Forundring over, at Man har ladet, Flaaden uhindret passere, hvorfor Ny Times trøster sine Læsere med Beskrivelser over den tyrkiske Søemagts nærværende Afmagt og hvor let en Sag det vilde være, at forcere Gjennemgangen ved Dardanellerne og beleire Konstantinopel, hvis Omstændighederne skulde udkræve det. J Konstantinopel selv var Alt ved det Gamle indtil den 19 Septbr., og Trudsler synes denne Gang ikke at bide paa Divaner, hvorfor Man talede om en Fortsættelse af de Londonner Konferentser. Uagtet Tyrkernes qvalte Forbittrelse var Hovedstaden rolig og selv de franske, russiske og engelske Undersaatters Frygt havde lagt sig ved de trufne Sikkerheds=Foranstaltninger. J Tilfælde af Ministrenes Afreise havde endog Flere af dem besluttet at forblive her under den østerrigske Jnternuntius's Beskyttelse. Siden Fredsforslagets Afviisning skal Hr. v. Minciaky i Bucharest træffe Anstalter i Konsulatboligen til at bringe Arkivet over Grændsen. Det vil være høi Tid, at den græske Statholder Capo d'Jstria indtræffer til Napoli, hvor de ulykkelige Jndvaanere fremdeles ere leirede under aaben Himmel paa Sletten ved Argos, og deres Nød ubeskrivelig, da Brødrene Grivas, have spilt Gjer med General Church og igjen afsat ham, efterat han i to Dage havde ført Kommandoen i Fortet Palamides, hvorfra de vedvarende true med at forvandle Staden til en Askehob, hvis Regjeringen ikke udbetaler dem en Million Piastre tilgodehavende Sold. Regjeringskommissionen, som havde opslaaet sit Sæde i Slottet Burzi, skal under disse Omstændigheder atter være draget til Ægina. Af Efterretninger over Engelland vil Man derimod vide, at Grivas have underkastet sig, efterat Regjeringen, ved et Dekret har erklæret alle Officerer og Soldater, som ikke ubetinget adlyde General Church, for Rebeller, og ved et andet Dekret afskediget Oberst Fabrier, hvis han ikke beqvemmer sig til det samme. Colocotroni og Nikitas have vundet flere Fordeele over Araberne og den Sidste slutter sin Beretning saaledes: Hjeg beder allene om Kartætsker og Brød; Mandskab vil da ikke fattes.